สอบถามหน่อยคะ พอดีท้องแรกค่ะ ตอนนี้ท้องได้21วีค วันนี้มีนัดไปตรวจปากมดลูก บอกมดลูกสั้น วัดได้2.28 เสี่ยงคลอดก่อนกำหนด ให้ยากลับมาสอด แต่อยากทราบว่าอาการของยาจะส่งผลอะไรไหมคะ สรรพยาคืออะไรคะ ท้องแรกเลนไม่ทราบจริงๆค่ะ แอบกลัวด้วยคะ ว่าสอดไปจะเป็นอะไรกับลูกไหม
สวัสดีค่ะ การมีปากมดลูกสั้น อาจจะเสี่ยงต่อการแท้งบุตรหรือคลอดก่อนกำหนดได้ ดังนั้นแพทย์จึงอาจจะมีการให้ยาฮอร์โมนตัวที่ชื่อ progesterone มาเพื่อเป็นการเพิ่มความแข็งแรงบริเวณดังกล่าวซึ่งยาสอด progesterone ที่ใช้เพื่อป้องกันการแท้งบุตรหรือคลอดก่อนกำหนดกรณีดังกล่าวมานั้น ไม่ได้มีอันตรายต่อบุตรแต่อย่างใดจึงควรใช้ยาตามที่แพทย์สั่งให้ครบ และกลับไปติดตามอาการตามแพทย์นัดค่ะ